HFK ÅRSMELDING HERRESIDEN 2023 

Igjennom vinteren ble det som vanlig store utfordringer med treningsforhold, det gjør at vi kommer veldig skeivt ut. I bare bare å organisere økter med 40 spillere inne i samfunnshuset. Vintercupen 2022 i Valdres ble også avlyst. Så få kamper.  
Seriespill 2023, ble etter en litt middels start, en veldig sterk sesong. Vi fikk flyt både med skader og sykdom. Vi endte opp på andreplass etter suverene Åssiden. Som vi faktiske pushet litt en stund. Dette er faktisk vår og et Hallinglags sterkeste sesong noensinne. Det ville man sett hvis man lagde en tabell over alle lag i Norge. Utrolig sterkt av en klubb med de ressursene og fasilitetene vi har. 
Vi kom oss endelig på treningsleir igjen og det merket man at var noe vi virkelig har savnet. Både sportslig og sosialt. En uke i Spania, dessverre ble det dyrere enn vi håpet på. Flyr gikk konk og Euro steg og steg og steg   

Vi fikk selvfølgelig HBK i NM og tapte med solide 1-7 i Valdres. «Flaks» å få det beste laget i kvaliken. Et lag med budsjett på OBOS nivå. 


NORWAY CUP 
Norway Cup har i flere år vært en satsingsturnering for oss. Den viser seg også som en veldig fin sosial turnering for våre spillere. Blir mer sammensveiset. Vi valgte nok en gang å ordne hotell gjennom Birger Jordet. Det ble et flott opplegg til en overkommelig pris på Børsparken Hotel sentralt i Oslo.  

Sportslig ble det dessverre noe skuffende. Etter et sterkt gruppespill, røk førstelaget mot ordinære Ready. Andrelaget fikk en tøff motstander i B sluttspillet og leverte en god kamp mot Nordstrand, selv om det endte med tap. Jentene fikk knallhardt motstand i gruppespillet, blant andre begge finalistene Vålerenga og Tiller. Men spillet bedre seg kamp for kamp. Vi hadde håp i b sluttspillet, men der fikk vi den senere vinneren LSK. Vi tapte 2-0 etter en heroisk innsats. I år hadde Hope Stars laget, som kom fra barnehjemmet vi støtter og jobber for i Gweru Zimbabwe. Det ble en stor opplevelse for dem og oss å ha dem i på besøk og bidra inn på Norway Cup med dem. Det var jo også veldig gøy at de prestert så bra som de gjorde og ble beste «HFK» lag [image: 😉]Vi håper de kommer igjen.


Trenere som ledet lagene var som følgende; Førstelaget.  Morten Jensen og David Torralba Andrelaget Svein Olav Tovsrud og Anders Mastrup. Birger Jordet gjorde en suveren jobb som alt mulig mann, fra felles lunsj til transport. I år hadde vi også veldig god hjelp av Kari Tovsrud, Frank Jonny Brenno og Nina Hjelmås Lien. Glemt noen??  


HERRER 4 DIVISJON
Til slutt ble det en veldig god sesong, selv om vi gjerne skulle tatt steget helt opp. Uansett langt over forventingene. Vi brukte 38 spilletid. Derav var det 13 junior spillere og 3 G 16 spillere. Det er veldig gøy med så mange unge gode spillere. Men vi ser hvor viktig det er å ha en litt eldre og rutinert stamme. Det er nok hovedgrunnen til årets gode prestasjoner.  

Keepere: Per Oskar Stav, Kevin Da Cruz, Noor Jamder og Johnas Ulshagen Jorde   
Utespillere: Simen Andreas Hagberg Renslo, Anders Mastrup, Ole Cato Stubberud Haugen, Vegard Vedvik, Johannes Kleppo Dokken, Sander Tyribakken, Chris Magnetun, Øyvind Tørrisplass, Ammar Alhamdo, Gaute Tollefsen, Erik Hjelmås Lien, Mikkel Renslo, Mikkel Storeskar, Jakub Pychyrek, Dawid Pychyrek, Abbas Amir, Jakob Rønsen, Mathias Jensen, Henrik Granhaug, Sander Tovsrud Brenno, Sondre Tollefsen, Jardar Børtnes, Alfons Sjøgren, Kristian Svenkerud, David Torrable, Gjermund Kvarteig, August Fosse, Tarjei Bakke, Torjus Espe, Olav Berg, Wizam Alhamdo, Eirik Thorberg, Per Nyhus, Jonas Rosten og Morten Hagen. 

Vi kom altså på 2 plass i 4 divisjon, som vi er veldig godt fornøyd med. Hjemme var vi det nest beste hjemmelaget 11-1-1 og 50-14 i målforskjell. Borte ble også ok i 2023, men det er der opprykket ryker. Vi endte opp med 7-1-5 47-32 i målforskjell. Dette gav totalt på 26 kamper 18 seiere, to uavgjort og 6 tap. 2.15 poeng i snitt, noe som var opp 0.38 fra i fjor.  

Det kommer flere og flere tilskuere på kampene, det er også gøy at mange også kommer på bortekamper. Det har vært mye folk på kampene i år!
Det toppet seg med lørdagens kronekamp over 300 tilskuere tok turen, det er enormt!

Her kommer en rangering over antall tilskuere fra flest til færrest:
1. Konnerud 14.10 - 323! Kronekamp.
2. Drammens 12.5 Ballklubb -236 Kronekamp + mye russ.
3. Modum 28.4 - 234
4. Kongsberg 22.9 - 217
5. Åssiden 30.6 - 172
6. Hokksund 8.9 - 162
7. Svelvik 27.6 - 136 - tirsdagskveld.
8. Jevnaker 9.6 - 133
9. Vestfossen 12.9 - 132 - tirsdagskveld og landskamp samtidig.
10. Sande 14.4 - 130 - årets første hjemmekamp.
11. ROS 26.5 - 107 
12. Stoppen 27.8- 70 - søndag, flom og pøsregn.

Med det endte vi på et tilskuersnitt på hele 171!! 
Hvis man fjerner Stoppen kampen, der det var veldig få grunnet Flom så har vi et snitt på 186(!).
Kun to karantener i år. Mikkel Storeskar og Vegard Vedvik 4 gule kort. 
Årets Toppscorere. Øyvind Tørrisplass 32 (ny rekord på dette nivået), Abbas Amir 14 og Simen Renslo 10 mål. 
Årets Assistkonge Renslo 24 (ny rekord), David Torralba 13 og Ammar Alhamdo 11. 
Simen Renslo som hadde en kjempesesong ble kåret til årets spiller av spillerne. Årets Gjennombrudd fikk Øyvind Tørrisplass i år igjen.  
Årets beste spiller på børsen ble Renslo. Årets Lie Sport spiller ble delt mellom Øyvind Tørrisplass og Simen Renslo 8 ganger hver ble de kåret til banens beste.  
Årets medspiller, som er høythengende, kåret av spillerne ble Per Oskar Stave. 


JUNIOR 1 – NM OG SERIESPILL

Junior 1 hadde Morten Strand Jensen og David Torralba som trenere, begge gir seg dessverre etter årets sesong. Vårsesongen endte laget på 1 plass i interkrets kvalifiseringen, med det kvalifiserte oss for interkretsen. Men på grunn av stor belastning ble det bestemt at vi ikke tok den plassen. Så høsten ble i Kretsens Pokal som vi også vant. 
For første gang på mange år ble juniorlaget prioritert veldig inn mot kampene, noe det er både plusser og minuser ved.  
Totalt spilte de 25 kamper vant 21, to uavgjort og 2 tap. 

Vi er noe skuffet etter Jr. NM, tapet mot svært ordinære Hønefoss BK i første runde svei. 
I kvaliken slo vi nevnte HBK og Hokksund, samt uavgjort mot Modum. 

Toppscorer på juniorlaget ble Jakob Rønsen med 25 mål til tross for bare litt over en halv sesong før han reiste på skole i USA. Nummer 2 ble Øyvind Tørrisplass 19 mål og Olav Berg 9 mål ble nummer 3. Målgivende hadde Tørrisplass 14, Sondre Tollefsen delte andreplassen med Jakub Pyrychek med 12.   
Spillernes spiller jr1ble Sondre Sporan Tollefsen



					JUNIOR 2 

Junior 2 styrte Nepthalie Omba Mungu, Svein Olav Tovsrud og Yaser Alhamdo. Dette er breddelaget vårt som har veldig mange spillere innom. Men fremgangen er formidable. I år vant de først 3 div på våren og 2 div på høsten, med totalt 12 seiere og kun 3 tap. 
Årets spiller ble Tarjei Stanghelle Bakke. Toppscorer jr2: Bakke 13 mål foran Tafa på 8 og Mikkel Renslo på 6 mål. Assistkonge Ble Tafa på 5, foran Elias og Jakub på 2 hver.  


					GUTTER 16 
Var et samarbeidslag med Gol. Som ble styrt av hovedtrener Jan Tore Rue og Ole Petter Espe. De vant så å si alt i år. Først Kretsmestere i Futsal, deretter 1 div vår og Kretsens pokal på høsten. Litt under pari på NC, hvor de røk 0-3 for Nordhordland. 
Årets Medspiller Mathias Jensen, Noor Jamdar, Henrik Granhaug
Årets Medspiller Gol/HFK g16: Tobias Vedvik Marcussen
Spillernes spiller g16: Olav Berg
Assist G 16: Emil Elias Rue 
Toppscorer G 16: Olav Berg 21 mål 



30 ÅR MED JANSENS FOTBALLSKOLER 
I 2023 ble et godt år for fotballskolene. Det ble i år gjennomført fotballskoler på Hemsedal, Gol, Geilo, og Flå i HFK sin regi. Godt oppmøte på alle våre fotballskoler, med over ?? deltagere på Flå og rundt ??? deltagere totalt. Men vi har fortsatt potensialet til en del flere deltagere. Føler potensialet er størst på Gol for økning. Men det er tøff konkurranse i denne perioden av året. Alle skolene ble veldig vellykket, noe strålende vær var med å bidra til. 

Vi hadde dedikerte ledere og flinke deltagere. Mange unge spennende trenere

Felles for alle fotballskolene er at dette er et lavterskeltilbud hvor det sosiale står i høysete. Vi ønsker at alle skal utvikle seg som fotballspillere, men det som er viktigst er at alle kan være med å delta på en fotballskole med høy sosial faktor. Rett og slett å ha det gøy med ball og venner. I år så bidro moderklubbene inn med økonomisk støtte, så flere ble med. 

Kan du Anders supplere med trenere her. 

TOPPIDRETT 2023
HFK sitt samarbeid med Gol vgs, fungerer veldig bra. Vi fikk dessverre fra 2019/20 skoleåret fått en litt dårligere timeplan. Tidligere økter i 3-4 time på tirsdager er nå flyttet til 7-8 time. Det er ikke så hensiktsmessig for oss, både med tanke på deltagelse, samt det å ha god differanse mellom morgen og ettermiddag/kveldsøkt. Fortsatt er det utfordringer i forhold til timeplanen, ikke alle som vil, kan velge Toppidrett, emn det virker som det er flere som får med seg alle tre øktene. Mandag og onsdag 1-2 time, tirsdag og fredag 7-8 time. Men høst 23, så har vi fått inn noen ekstra økter, som gjør det mulig for flere å bli med, samt få flere økter.

Vi hadde i 2022/23 20 spillere totalt, det er tillegg flere som følger øktene som ikke har det som fag, eller har sluttet på skolen. Fredagsøkten har stort sett alle på skolen som spiller fotball sjans til å selta, så der er det økter med over 20. I 2022/23 Har vi 8 elever på hver av Toppidrett 1 og 2. For første gang i høst, så kan 1 klasse være med som fagelever. Så antallet i 2023/24 ligger på nærmere 30 og vi ser også et oppsving i nivået.    

Treningen blir i hovedsak brukt på ferdighetsutvikling på mål de setter opp i samråd med trenerne, men treningen er også nyttige for testing, alternativ trening og ikke minst skape bedre sosiale relasjoner. Treningen i skoletiden frigjør også tid til mer trening og til og med litt fri på kveldstid. 

I forhold til faget «Toppidrett» er det fire til seks timer på skolen og en i klubb/HFK. 
 
Det å beholde Toppfotball på Gol vgs er vesentlig for ferdighetsutviklingen, men også med tanke på å holde gode spillere i dalen. 


				SESONGEN 2024

Vi ser frem til 2024 sesongen på flere måter. Vi har en gjeng spennende unggutter på vei opp i systemet, så alt ligger til rette for en fin utvikling. 
Målet til HFK er å ha med flest mulig lengst mulig og samtidig best mulig. Vi vil ha spillere videre opp i toppen i Norsk fotball, vi har 4-6 spillere i systemet pr dags dato som kan ta steg som de som tidligere har forlat klubben. Vi i HFK ønsker å utvikle enkeltspillere, både som mennesker og spillere. 
Vi ønsker også å utvikle trenere og har mange spennende ungdomstrenere i klubben. Vi tror at noen tar steget videre i likhet med Stian Bråten som var ansatt i Mjøndalen, Rune Haavelmoen, som nå er ansatt i fulltid som trener i Lillestrøm, Håvard Smedsgården keepertrener Brann damer og ikke minst Øystein Garborg som nettopp ble klar for Ørn Horten. Espen Bjørnsen Garnås signerte ny avtale med LSK og Jesper Taaje gikk til Strømsgodset for 6.7 mill, enn sum som kan øke til 7.5 basert på antall kamper. 

HFK er en klubb som tar ansvar på og utenfor banen og har utviklet seg enormt de senere årene, vi håper og tror at denne utviklingen fortsetter inn i 2024. 

Men sportslig håper vi enda sterkere resultater på A-laget både i serie og ikke minst i NM. Vi trenger en første runde kamp igjen. Junior 1 og Junior 2 blir vanskelig å overgå i forhold til seriespillet, men JR NM og NC må bli bedre. 

